pythainlp/thai_wikipedia_clean_20230101 huggingface dataset:
จั่นเจาดื่มเหล้าจนเมามายและถูกป้ายสีว่าเป็นฆาตกรฆ่าคนสำนักประกัน หลักฐานผูกมัดจั่นเจาแน่นหนา เปาเจิ่งต้องการล้างมลทินให้จั่นเจา เมื่อสิบสองปีก่อน สถานที่แห่งเดียวกันนี้ หลิว เสี้ยวหยุน เจ้าสำนักประกันหลงหู่ได้คุ้มกันเสบียงทางการผ่านมาและถูกปล้น คนสำนักประกันถูกฆ่าตายเป็นจำนวนมาก ทรัพย์สินที่คุ้มกันมาถูกปล้นไปจนหมดสิ้น ต่อมาเหวิน ต้าเหยินน้องชาย,อี้เหนียง ฮูหยิน ฟ่งสี่หญิงหอคณิกา, ฟู่ลี่ซัน สำนักประกันต่างให้การเป็นพยาน เปาเจิ่งตัดสินประหารชีวิตหลิวเสี้ยวหยุน ยี่สิบปีต่อมา อีอี หญิงสาวลึกลับนางหนึ่งได้มาร้องทุกข์ขอความเป็นธรรมเอาผิดเปาเจิ่ง
ตอนที่ 4: ฟ้าเปลี่ยนสี.
เปาเจิ่งออกตรวจท้องที่เมืองจินหลิงพบว่าขุนนางท้องที่เก็บภาษีสูงสร้างความเดือดร้อนให้ชาวเมืองเป็นอันมาก ชาวเมืองไม่กล้าร้องเรียนเพราะกลัวอิทธิพลขุนนางท้องที่ ที่แท้เฉา หง อ๋องเมือง จินหลิงไม่ได้เห็นราชสำนักอยู่ในสายตาเลยแม้แต่น้อย หลายปีที่ผ่านมาเฉาหงซ่องสุมกำลังตั้งตัวเป็นใหญ่ เฉาหงยกอี้หลัน(หวังปิน)ลูกสาวของตนให้แต่งงานกับซู เยี่ยน นอกจากนี้ยังเสนอผลประโยชน์มหาศาลเพื่อให้เปาเจิ่งเป็นพวกตน แม่ทัพใหญ่เฉิง กังพบว่าเฉาหงปล้นเงินกองทัพ ความผิดนี้ใหญ่หลวงนัก จิน เก่อ เคราะห์ร้ายต้องเข้ามาพัวพันคดีนี้ด้วยเพราะมีใจให้กับอึ้ หลันลูกสาวเฉาหง
จิน เฉาฉวิน
เปาบุ้นจิ้น คดีพิสดาร
เปาบุ้นจิ้น คดีพิสดาร  เป็นละครโทรทัศน์ของฮ่องกงที่ออกอากาศในปี 2000 ภาคต่อของละครโทรทัศน์เรื่อง "เปาบุ้นจิ้น ภาคออกล้างมลทินทั่วหล้า" ละครประกอบด้วยสามตอนย่อยคือ "ศึกสองตระกูลใหญ่", "ประหารกงซุน" และ "ปมรักหักสวาท" ซึ่งเป็นสามคดีแปลกที่สำคัญในเรื่อง ลิขสิทธิ์การออกอากาศของไต้หวันถูกซื้อโดย Taiwan Television Corporation ลิขสิทธิ์ในการแพร่ภาพกระจายเสียงของฮ่องกงถูกซื้อโดย Asia Television และออกอากาศทางสถานีท้องถิ่น
ตอนที่ 1: ศึกสองตระกูลใหญ่.
แม่ทัพทั้งสองในชานโจวมักจะขัดแย้งกันระหว่างสองตระกูลเสมอ ใต้เท้าเปาจึงไขคดีประหลาดนี้จนคลี่คลาย โชคดีกว่านั้นที่ในที่สุดลูกทั้งสองก็แต่งงานกันและแก้ปัญหาของทั้งสองครอบครัวได้อย่างสมบูรณ์ ความไม่พอใจที่ทั้งสองมีก็หมดลงไป
ตอนที่ 2: ประหารกงซุนเช่อ.
กงซุน เช่อ กลับไปที่บ้านเกิดของเขาและค้นพบความลับของ หาน กุ้ยอิง คนรักเก่า ว่าเมื่อ 16 ปีที่แล้วแม่นางกุ้ยอิงฆ่าพี่ชายของกงซุนเช่อตายโดยไม่ได้ตั้งใจ เพื่อเก็บเป็นความลับ กงซุนเช่อจึงออกหน้ามารับผิดแทน ทำให้ใต้เท้าเปาโกรธท่านกงซุนมาก แล้วเรื่องราวจะจบลงอย่างไร
ตอนที่ 3: ปมรักหักสวาท.
จั่ว ซิ่วเหวิน ปราชญ์ที่ไม่ค่อยดีไปปักกิ่งเพื่อสอบ พักอยู่ที่บ้านของ หลี่ ฉิงฟู่ เพื่อนของพ่อ และตกหลุมรักนางหลี่ เหวินหรง น่าเสียดาย ในคืนวันที่เขาออกเดทกับแม่นางหลี่ นางก็ถูกสังหาร ดังนั้นจั่ว ซิ่วเหวินจึงถูกใส่ร้ายว่าเป็นฆาตกร ทำให้ใต้เท้าเปาต้องสืบหาหลักฐานเพื่อไขคดีประหลาดนี้ และในที่สุด จั่ว ซิ่วเหวินและ เหยินหง สาวใช้ของแม่นางเหวินหรงก็แต่งงานกัน
Asia Television
พระสุนทรราชเดช (แข้ ปะทุมชาติ)
อำมาตย์ตรี พระสุนทรราชเดช นามเดิม แข้ ปะทุมชาติ เป็นขุนนางชาวสยาม ดำรงตำแหน่งผู้ว่าราชการเมืองยะโสธร คนที่ 3 เป็นบุตรของท้าวจันทร์ชมภู (ทุน) กรมการเมืองยะโสธร อันสืบเชื้อสายเจ้านายราชวงศ์ปางคำจากเมืองนครเขื่อนขันธ์กาบแก้วบัวบาน (จังหวัดหนองบัวลำภู)
รับราชการเมืองยะโสธร.
พ.ศ. 2437 พระเจ้าบรมวงศ์เธอ กรมหลวงสรรพสิทธิประสงค์ เสด็จขึ้นมาเป็นข้าหลวงต่างพระองค์ผู้สำเร็จราชการมณฑลลาวกาว ประทับที่เมืองอุบลราชธานี ทรงโปรดเกล้าฯ ตั้งให้นายร้อยโทสอน เป็นที่ข้าหลวงจัดราชการเมืองยะโสธร และตั้งให้อุปราช (แก่) ขึ้นเป็นที่พระสุนทรราชเดช ผู้ว่าราชการเมืองยะโสธร คนที่ 1 ตั้งให้ราชบุตร (หนู / หุน) ขึ้นเป็นที่ราชวงศ์เมืองยะโสธร และตั้งให้ท้าวขัติยะ (แข้) ผู้ช่วยพิเศษ ขึ้นเป็นที่ราชบุตรเมืองยะโสธร
พ.ศ. 2438 พระสุนทรราชเดช (แก) ถึงแก่อนิจกรรมลง พระเจ้าบรมวงศ์เธอ กรมหลวงสรรพสิทธิประสงค์ ทรงโปรดเกล้าฯ ตั้งให้นายร้อยโทสอน ขึ้นเป็นที่ขุนราญอริพล (สอน) ผู้ว่าราชการเมืองยะโสธร คนที่ 2 และตั้งให้ท้าวขัติยะ (แข้) ขึ้นเป็นที่หลวงศรีวรราช ผู้ช่วยราชการเมืองยะโสธร
พ.ศ. 2442 พระเจ้าบรมวงศ์เธอ กรมหลวงสรรพสิทธิประสงค์ เสด็จขึ้นมาประทับที่เมืองยะโสธร ทรงโปรดเกล้าฯ
พ.ศ. 2443 พระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงพระกรุณาโปรดเกล้าฯ ให้จัดการปกครองในรูปแบบมณฑลเทศาภิบาล เมืองยโสธรจึงถูกจัดอยู่ในมณฑลตะวันออกเฉียงเหนือ ตั้งกองบัญชาการมณฑลที่เมืองอุบลราชธานี และ พ.ศ. 2445 พระเจ้าบรมวงศ์เธอ กรมหลวงสรรพสิทธิประสงค์ ทรงโปรดเกล้าฯ ตั้งให้
กบฏผีบุญผีบาป.
พ.ศ. 2443 เกิดกบฎผีบุญผีบาปขึ้นจนเป็นที่เล่าลือกันทั่วทั้งมณฑลตะวันออกเฉียงเหนือว่า ผู้มีบุญจะมาเกิดเพื่อปราบยุคเข็ญ โดยให้ชาวบ้านทำบุญ สวดมนต์ ปฏิบัติธรรม เพราะโค กระบือ สุกร จะกลายเป็นยักษ์มากินคนบาป ฟักทอง ฟักเขียว จะกลายเป็นสัตว์ร้ายมาทำอันตรายมนุษย์ หินแร่จะกลายเป็นทองคำ ทองคำจะกลายเป็นหิน จนมีผู้คนหลงเชื่อมากมายนำโค กระบือ สุกรไปฆ่าทิ้ง ทำลายต้นฟักทองฟักเขียวจนหมดสิ้น และทองคำก็นำไปทิ้งลงแม่น้ำชีบริเวณพระธาตุเก่า (ปัจจุบันคือ วัดพระธาตุเก่า ตำบลค้อเหนือ อำเภอเมืองยโสธร จังหวัดยโสธร) แล้วเก็บเอาหินแร่ที่เมืองเสลภูมิมาบูชาหวังจะให้กลายเป็นทองคำ
ในเหตุการณ์นี้ได้มีผู้ตั้งตนเป็นผีบุญอยู่หลายคน แสดงตนเป็นพระยาธรรมิกราช เคร่งครัดในพระพุทธศาสนา มีฤทธิ์ดำดินบินบนล่องหนหายตัว อาทิ พระครูอินทร์บ้านหนองอีตุ้ม พระครูอนันตนิคมเขตวัดสิงห์ท่า องค์ผ้าขาวบ้านหนองแซง องค์มั่นบ้านสะพือ องค์พรหมมาบ้านแวง และองค์ลิ้นก่าน เป็นต้น มีผู้นิยมเข้าพวกผีบุญเป็นจำนวนมาก และรวมตัวกันเป็นกองทัพพร้อมอาวุธเข้าโจมตีเมืองอุบลราชธานี พระเจ้าบรมวงศ์เธอ กรมหลวงสรรพสิทธิประสงค์ ทรงขอกองทัพจากกรุงเทพฯ ปราบปรามกบฏผีบุญผีบาป จับตัวผีบุญทั้งหลายไปจองจำ และประหารชีวิตที่ทุ่งศรีเมือง เมืองอุบลราชธานี กบฏผีบุญผีบาปจึงสงบลง
เสด็จตรวจราชการเมืองยะโสธร.
วันที่ 22 มกราคม พ.ศ. 2449 เวลาย่ำรุ่ง 20 นาที พระเจ้าน้องยาเธอ กรมหลวงดำรงราชานุภาพ ดำรงตำแหน่งเสนาบดีกระทรวงมหาดไทยในขณะนั้น ทรงเสด็จจากที่ประทับแรมพลับพลาบ้านนากอก แขวงเมืองมุกดาหาร ข้ามป่าดงบังอี่มายังเมืองยโสธร เวลาเช้า 5 โมงถึงตำบลกุดเชียงหมี ระยะทาง 180 เส้น มีที่พักแรม รวมระยะทางวันนี้ 480 เส้น มีข้าราชการมณฑลอีสานมารับคือ หลวงสถานบริรักษ์ กรมวัง และพระอุบลเดชประชารักษ์ ปลัดรักษาราชการเมือง พระอุบลศักดิ์ประชาบาล ยกกระบัตรเมืองอุบลราชธานี และกรมการอำเภอต่าง ๆ หลายนาย
วันที่ 23 มกราคม พ.ศ. 2449 เวลาย่ำรุ่งออกจากที่พักแรมตำบลกุดเชียงหมี ข้ามลำน้ำเซแดนเมืองเสนางคนิคมกับแดนเมืองยโสธรต่อกัน แล้วเข้าทางเขตบ้านฮ่องแซง (ตำบลห้องแซง) ถึงปากดงภูสะมากัง หรือบ้านคำบอน เวลาเช้าโมงครึ่งกับ 25 นาที ระยะทาง 258 เส้นมีที่พักร้อน ชาวบ้านมาหา ซึ่งชาวบ้านนี้เป็นผู้ไทยเดินมาจากเมืองตะโปน เวลาเช้า 3 โมงครึ่ง เดินทางต่อมาเข้าดงสะมากัง เป็นดงมีไม้งาม ๆ และมีไม้ยมผาอย่างไม้ทำหีบบุหรี่ฝรั่ง เป็นดงเล็กกว่าดงบังอี่ และหนทางเรียบร้อยดี เวลาเช้า 5 โมงพ้นดงสะมากัง ถึงที่พักแรมตำบลบ้านส้มพ้อ (ตำบลส้มผ่อ) ระยะทาง 260 เส้น รวมระยะทางวันนี้ 516 เส้น นายร้อยเอกหลวงสมรรถสรรพยุทธ ข้าหลวงโยธามณฑลอีสานมาคอยรับ
วันที่ 24 มกราคม พ.ศ. 2449 เวลาย่ำรุ่งออกจากที่พักแรมบ้านส้มพ้อมาตามเขตบ้านนาฮีแล้วเข้าเขตบ้านคำไหล ระยะทาง 306 เส้น ถึงที่พักร้อนเวลาเช้าโมงหนึ่งกับ 45 นาที เวลาเช้า 3 โมงออกจากที่พักร้อนออกจากเขตบ้านคำไหลเข้าเขตบ้านตาสืม แล้วถึงบ้านนาซึมที่พักแรมเวลาเช้า 3 โมง 50 นาที ระยะทาง 211 เส้น รวมระยะทางวันนี้ 515 เส้น
วันที่ 25 มกราคม พ.ศ. 2449 เวลาย่ำรุ่งออกจากที่พักแรมบ้านนาซึมทางมาเป็นโคกไม้เล็ก ๆ หนทางที่ตัดแลดูแต่ไกลเห็นทิวไม้สองข้างทางข้างหน้าซึ่งงามดี และที่ริมหนทางที่มามีที่นาดี ๆ เป็นอันมาก เมื่อเวลาออกจากบ้านนาซึมเข้าเขตบ้านนาโป่ง และบ้านเผือฮี มีสระน้ำริมทางแล้วเข้าเขตบ้านนาซวยใหญ่ บ้านนาซวยน้อย ถึงบ้านนาสีนวลที่พักร้อนเวลาเช้า 2 โมง ระยะทาง 377 เส้น เวลาเช้า 3 โมง ออกจากบ้านนาสีนวล พ้นเขตบ้านนาสีนวลมาเข้าเขตบ้านหนองสรวง บ้านหนองแวง และบ้านคำหม้อ ถึงเมืองยโสธร เวลาเช้า 4 โมงครึ่ง ระยะทาง 266 เส้น รวมระยะทางวันนี้ 643 เส้น มีหลวงศรีวรราช (แข้) ผู้ว่าราชการเมืองยะโสธร และหลวงยศไกรเกรียงเดช (ทองดี) ยกกระบัตรเมืองยะโสธร พร้อมกรมการเมืองยะโสธรคอยเฝ้ารับเสด็จอยู่
ในการที่มามณฑลอีสานคราวนี้ อยากจะไปเฝ้ากรมขุนสรรพสิทธิที่เมืองอุบล แต่เป็นการขัดข้องด้วยข้าหลวงปักปันแดนกับฝรั่งเศสจะประชุมกันที่เมืองอุบล กรมขุนสรรพสิทธิท่านทรงติดพระธุระกับแขกเมือง จะไปเพิ่มความลำบากถวายหาควรไม่ จึงกะทางหลีกมาเสียเมืองยโสธรห่างเมืองอุบลอยู่ 2 วัน ฝ่ายกรมขุนสรรพสิทธิเดิมก็จะเสด็จมาพบที่เมืองยะโสธร แต่เผอิญเวลานี้ข้าหลวงปักปันเขตแดนอยู่ที่เมืองอุบลราชธานีจึงเสด็จมาไม่ได้ ได้แต่สนทนากันโดยทางโทรศัพท์ เวลาบ่าย 4 โมงไปที่วัดพระธาตุ มีพระเจดีย์เก่าเป็นรูปปรางค์องค์หนึ่ง พระครูยโสธราจารย์เป็นเจ้าอาวาส และไปวัดสิงทาและวัดธรรมหายโศก ที่วัดธาตุและวัดธรรมหายโศกมีนักเรียนร้องคำชัยมงคล ทำนองสรภัญญะ ซึ่งพระศาสนดิลก เจ้าคณะมณฑลได้เรียบเรียงส่งมา แลวัดธรรมหายโศกเป็นวัดธรรมยุติกา เวลาค่ำ มีหลวงเถกิงรณกาจ ผู้บังคับการตำรวจภูธร ได้จัดแคนวงกรมตำรวจภูธรมณฑลอีสานมาเล่นเวลากินด้วย
วันที่ 26 มกราคม พ.ศ. 2449 เวลาเช้าโมงหนึ่ง ไปดูตลาดและหมู่บ้านในเมืองยโสธร ๆ นี้ตั้งอยู่บนเนินใกล้ลำน้ำพาชีที่ว่าใกล้นี้มิใช่ริมน้ำอย่างเมืองที่ตั้งตามริมแม่น้ำเจ้าพระยา ลำน้ำทางมณฑลนครราชสีมา และมณฑลอุดร อีสาน เช่น ลำน้ำพาชีนี้เป็นต้นน้ำไหลลงแม่น้ำโขง เวลาฤดูฝนน้ำในแม่น้ำโขงมาก น้ำในลำน้ำเหล่านี้ไหลลงแม่น้ำโขงไม่ได้ก็ท่วมตลิ่งที่ลุ่มเข้าไปลึก ๆ บ้านเรือนต้องตั้งพ้นที่น้ำท่วมจึงมักอยู่ห่างตลิ่ง แต่เมื่อฤดูแล้งน้ำลดแห้งขอดก็กลายเป็นอยู่ดอน หาน้ำยากเป็นอย่างนี้แทบทั้งนั้น เว้นแต่บางแห่งเช่นเมืองอุบลเพราะที่ริมแม่น้ำมูลตรงนั้นเป็นที่ดอน เมืองจึงอยู่ชิดลำน้ำ ที่เมืองยโสธรนี้มีถนนใหญ่เป็นทางสี่แยก ริมถนนใหญ่เป็นทางสี่แยก ริมถนนใหญ่มีร้านเป็นตึกดินอย่างโคราช มีพ่อค้าจีนและพ่อค้าไทยมาจากโคราชตั้งขายของต่าง ๆ ซึ่งนำมาจากเมืองนครราชสีมามากร้านด้วยกัน และมีผ้าม่วงหางกระรอกและโสร่งไหมซึ่งทำในพื้นเมืองมาขายบ้างบางร้านหมู่บ้านราษฎรก็แน่นหนา มีจำนวนพลเมืองทั้งสิ้นประมาณ 30,000 คน มีถนนเล็ก ๆ เดินถึงกันในหมู่บ้าน แต่เป็นที่มีฝุ่นมาก สินค้าพื้นเมืองยโสธรส่งไปขายเมืองนครราชสีมา มีหนัง เขา เร่ว ครั่ง และไหม ได้ความว่าใน ๕ ปีมานี้สินค้าไหมทวีมากขึ้น สินค้าฝั่งซ้ายมาทางเมืองมุกดาหารมาขายถึงเมืองยโสธร มียางกะตังกะติ้วบ้าง และยางกะตังกะติ้วนี้ได้มาจากเมืองหนองสูงข้างฝั่งขวาก็มี และมีพ่อค้าซื้อโคกระบือไปขายคราวหนึ่ง ตั้งแต่ 400 ถึง 500 บ้าง ลงทางดงพระยาไฟไปขายที่ปากเพรียวทางหนึ่ง ลงทางดงพระยากลางไปขายที่อำเภอสนามแจงแขวงเมืองลพบุรีทางหนึ่ง ลงทางช่องตะโกไปขายที่เมืองพนัสนิคม พนมสารคามและเมืองนครนายกทางหนึ่ง แต่เดิมลงทางช่องเสม็ด แต่เดี๋ยวนี้ใช้ลงทางช่องตะโก เพราะเป็นทางสะดวกกว่า พ่อค้าที่ไปปากเพรียวนำกระบือลงไปขายเป็นพื้น พ่อค้าที่ไปสนามแจงนำโคลงไปขาย พ่อค้าที่ไปมณฑลปราจีนบุรีมีกระบือ และโคคละไปด้วยบ้าง ฟังดูตามเสียงพ่อค้าว่าการนำโคลงไปขาย ได้กำไรมากกว่ากระบือเพราะโคเลี้ยงง่าย กระบือเมื่ออดน้ำมักจะเป็นอันตรายตามทาง เวลาเช้า 4 โมงครึ่งมีการประชุมบายศรี ผู้เฒ่าคนหนึ่งกล่าวคำชัยมงคลเป็นทำนองไพเราะ และวันที่ 27 มกราคม พ.ศ. 2449 เวลาย่ำรุ่ง เสด็จออกจากที่พักแรมเมืองยะโสธรไปยังเมืองเสลภูมิ
ปฏิรูปการปกครอง.
พ.ศ. 2452 ทรงพระกรุณาโปรดเกล้าฯ ให้ยุบเมืองเขมราฐ ลงเป็นอำเภออุทัยเขมราฐ ยุบอำเภอคำเขื่อนแก้วลงเป็นตำบลคำเขื่อนแก้ว และยุบอำเภอปจิมเขมราฐรวมกับอำเภออุทัยเขมราฐ ส่วนอำเภอที่อยู่ในเขตการปกครองเมืองเขมราฐเดิมนั้น ให้มารวมอยู่ในเขตการปกครองของเมืองยะโสธร รวม 6 อำเภอ ได้แก่
พ.ศ. 2454 พระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงพระกรุณาโปรดเกล้าฯ ให้ยุบอำเภอวารินทร์ชำราบ เมืองยะโสธร บริเวณอุบลราชธานี โดยให้ท้องที่ตำบลต่าง ๆ ของอำเภอวารินทร์ชำราบนั้น ไปรวมกับอำเภอพิมูลมังษาหาร และตำบลอีกส่วนหนึ่งไปรวมกับอำเภอบูรพูปลนิคม (อำเภอเมืองอุบลราชธานี)
เดือนกุมภาพันธ์ พ.ศ. 2455 พระเจ้าบรมวงศ์เธอ กรมหลวงอดิศรอุดมเดช ผู้บัญชาการกองพลที่ 10 เสด็จขึ้นมาตรวจราชการที่เมืองยะโสธร และปีนี้ พระบาทสมเด็จพระมงกุฏเกล้าเจ้าอยู่หัว รัชกาลที่ 6 ทรงพระกรุณาโปรดเกล้าฯ ให้แยกมณฑลอีสาน เป็น 2 มณฑล คือ มณฑลอุบลราชธานี และมณฑลร้อยเอ็ด โดยกำหนดให้มณฑลอุบลราชธานี มี 3 จังหวัด คือ จังหวัดอุบลราชธานี จังหวัดขุขันธ์ และจังหวัดสุรินทร์ จึงทำให้เมืองยะโสธรก็ถูกยุบลงเป็น 2 อำเภอ ได้แก่ อำเภอปจิมยโสธร และอำเภออุทัยยะโสธร ส่งผลให้อำเภอต่าง ๆ ที่เคยขึ้นกับเมืองยะโสธร ถูกโอนย้ายให้อยู่ในเขตการปกครองของจังหวัดอุบลราชธานีตั้งแต่บัดนั้นเป็นต้นมา
พ.ศ. 2456 กระทรวงมหาดไทยได้ดำเนินการเปลี่ยนชื่ออำเภอในจังหวัดอุบลราชธานีให้เหมาะสม การนี้จึงได้เปลี่ยนชื่ออำเภออุไทยยะโสธร เป็นอำเภอคำเขื่อนแก้ว และอำเภอปจิมยะโสธร เป็นอำเภอยะโสธร
พระราชทานนามสกุล.
๏ ลำดับที่ 3289 ขอให้นามสกุลของอำมาตย์ตรี พระสุนทรราชเดช (แข้) กรมการพิเศษอำเภอยะโสธร จังหวัดอุบลราชธานี บิดาชื่อท้าวจันทร์ชมภู (ทุน) ตามที่ขอมานั้นว่า ปะทุมชาติ (เขียนเป็นตัวอักษรโรมันว่า Padumajati) อันเป็นมงคลนาม
ขอให้สกุล "ปะทุมชาติ" มีความเจริญรุ่งเรืองมั่นคงอยู่ในกรุงสยามชั่วกัลปาวสาน ๏๚ะ๛
ไรช์ชตาก
เรซอ แอซีมี
เรซอ แอซีมี  เป็นนักการเมืองและทหารชาวอิหร่าน ดำรงตำแหน่งรัฐมนตรีว่าการกระทรวงสงคราม (หรือกระทรวงกลาโหม) ในคณะรัฐมนตรีของแอมีร์แอบบอส โฮเวย์ดา และผู้บัญชาการทหารของอิหร่าน นอกจากนี้เขายังเป็นรัฐมนตรีว่าการกระทรวงสงครามในหลายรัฐบาล เป็นเจ้าหน้าที่ระดับสูงของอิหร่านคนหนึ่ง และยังเป็นผู้ช่วยส่วนตัวของพระเจ้าชาห์อีกด้วย
เรซอ แอซีมี เกิดเมื่อวันที่ 31 ตุลาคม ค.ศ. 1912 (หรือในปี ค.ศ. 1913) หลังจากนั้นเขาเข้าเรียนโรงเรียนนายทหารในเตหะรานเมื่อปี ค.ศ. 1929 และหลังจากนั้นเขาประจำการที่กองทัพอิหร่านและเรียนที่วิทยาลัยสงครามในปี ค.ศ. 1940
ตำแหน่งทางทหารและการเมืองของเขา.
เขาเป็นผู้บัญชาการทหารบกแห่งจักรวรรดิอิหร่านในประมาณปี ค.ศ. 1960-1966 และเขาลาออกด้วยข้ออ้างในอาการป่วยและต่อมาเขาเป็นผู้ช่วยทั่วไปของพระเจ้าชาห์จนถึงปีค.ศ. 1970
ต่อมาเขาเป็นรัฐมนตรีว่าการกระทรวงสงครามในปี ค.ศ. 1971 ถึง 1977 ในคณะรัฐมนตรีของแอมีร์แอบบอส โฮเวย์ดา ซึ่งเขาได้รับตำแหน่งนี้ในวันที่ 13 กันยายน ค.ศ. 1971 เขาเป็นหนึ่งในเก้าของคณะรัฐมนตรีที่ไม่ใช่ลูกน้องหรือคนสนิทของนายกรัฐมนตรี รัฐมนตรีช่วยกระทรวงสงครามก็คือพลเอกแฮสแซน ทูฟานียอน ในขณะที่เขาจัดการเรื่องด้านกฎหมายในขณะที่รัฐมนตรีช่วย, นายพลทูฟานียอนรับผิดชอบในจัดจ้างซื้ออาวุธ
เขาเป็นรัฐมนตรีว่าการกระทรวงสงครามในคณะรัฐมนตรีของแจมชีด ออมูซกอร์ในวันที่ 7 สิงหาคม ค.ศ. 1977 และคณะรัฐมนตรีของแจอ์แฟร์ แชรีฟเอมอมีในวันที่ 27 สิงหาคม ค.ศ. 1978 และเขาได้รับตำแหน่งรัฐมนตรีว่าการกระทรวงสงครามในคณะรัฐมนตรีของโกลอมเรซอ แอซฮอรีเมื่อวันที่ 6 พฤศจิกายน ค.ศ. 1978
และเขาหนีออกจากอิหร่านและหลังการปฏิวัติอิหร่านและอาศัยอยู่ในปารีสทันที
พอล เดอบ๊อด
ทางหลวงแผ่นดินหมายเลข 299
พระสุนทรราชเดช (แข้ ประทุมชาติ)
ฟุตบอลถ้วยพระราชทานประเภท ก. ประจำปี 2541
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2541 จัดขึ้นโดยนำทีมสินธนา ชนะเลิศไทยพรีเมียร์ลีก ฤดูกาล 2541 กับ ธนาคารกรุงเทพ ชนะเลิศไทยเอฟเอคัพ 2541 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
ฟุตบอลถ้วยพระราชทานประเภท ก. ประจำปี 2542
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2542 จัดขึ้นโดยนำทีมทหารอากาศ ชนะเลิศไทยพรีเมียร์ลีก ฤดูกาล 2542 กับ ธนาคารกสิกรไทย ชนะเลิศฮอนด้าเอฟเอคัพ 2542 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี
รักมั้ยนะเลขาคิม?
สตีเฟน แมตตูน
สตีเฟน แมตตูน (; 5 พฤษภาคม 2359 - 15 สิงหาคม 2432) หรือที่คนไทยเรียกว่า หมอมัตตูน เป็นมิชชันนารีเพรสไบทีเรียนชาวอเมริกัน ซึ่งทำงานในสยามระหว่างปี พ.ศ. 2390 - 2407 งานของเขาได้แก่การแปลพันธสัญญาใหม่ เป็นภาษาไทย
หมอมัตตูนทำหน้าที่เป็นล่ามให้กับทาวน์เซนด์ แฮร์ริส ในปี พ.ศ. 2399 โดยแฮร์ริสเข้ามาที่สยามเพื่อปรับปรุงสนธิสัญญาไมตรีและพาณิชย์ระหว่างสหรัฐฯ กับสยาม หรือสนธิสัญญาโรเบิร์ตส์ จากนั้นแฮร์ริสก็เดินทางไปญี่ปุ่นเพื่อรับตำแหน่งทูตสหรัฐฯ ประจำประเทศญี่ปุ่นคนแรก หมอมัตตูนจึงได้รับแต่งตั้งให้เป็นกงสุลสหรัฐคนแรกในสยาม
หลังจากกลับมาที่สหรัฐอเมริกา หมอมัตตูน ได้รับการแต่งตั้งให้เป็นอธิการบดีคนแรกของมหาวิทยาลัยจอห์นสัน ซี. สมิธ ในปี พ.ศ. 2413 โดยดำรงตำแหน่งอธิการบดีจนถึงปี พ.ศ. 2427 หลานชายของหมอมัตตูน คือนอร์มัน โทมัส เป็นผู้สมัครชิงตำแหน่งประธานาธิบดีสหรัฐฯถึง 6 ครั้งจากพรรคสังคมนิยม
วัดโคกสมานคุณ
วัดโคกสมานคุณ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลหาดใหญ่ อำเภอหาดใหญ่ จังหวัดสงขลา
วัดโคกสมานคุณ เดิมเป็นวัดร้างเรียกกันว่า วัดโคกเสม็ดชุน เป็นวัดร้างมาประมาณ 30 ปี เนื้อที่วัดประมาณ 27 ไร่เศษ มีรูปคล้ายกงฉากช่างไม้ ในสมัยที่ทางรถไฟย้ายจากสถานีชุมทางอู่ตะเภามาตั้งที่สถานีชุมทางหาดใหญ่ พระเณรที่เดินทางโดยสารรถไฟมาลงที่สถานีรถไฟชุมทางหาดใหญ่ได้เห็นความลำบากในเวลามืดค่ำ พระอุปัชฌาย์ปาน ปุญฺญมณี เจ้าอาวาสวัดคลองเรียน จึงต้องการที่จะตั้งที่พักสงฆ์ในบริเวณที่วัดร้างเดิมเพราะมีเสาไม้แก่นเป็นหลักสีมาปรากฎอยู่ (หลวงทิพย์สงคราม ต่อมาเลื่อนเป็นพระเสน่หามนตรี) พระอุปัชฌาย์ปาน (หลวงพ่อปาน) ได้ชักชวนชาวบ้านสร้างศาลา จนมีพระภิกษุมาจำพรรษา ตั้งเป็นวัดเมื่อ พ.ศ. 2466 ได้รับพระราชทานวิสุงคามสีมาเมื่อ พ.ศ. 2475 ได้ทำการผูกพัทธสีมา เมื่อ พ.ศ. 2480 และได้เปลี่ยนชื่อจาก "วัดโคกเสม็ดชุน" เป็น "วัดโคกสมานคุณ" ต่อมาเมื่อ พ.ศ. 2516 อุโบสถหลังเก่าได้ชำรุดต้องรื้อหลังคาออกหมดและได้สร้างและเปลี่ยนแปลงแบบหลังคาใหม่ตามแบบของกรมศิลปากร จนแล้วเสร็จเมื่อ พ.ศ. 2518
เมื่อ พ.ศ. 2520 พระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จยกช่อฟ้าพระอุโบสถ และพระราชทานราชทรัพย์ส่วนพระองค์เพื่อบำรุงวัด ด้วยเหตุนี้วัดโคกสมานคุณจึงกลายเป็นพระอารามหลวง
ริดเดิล
รมิดา ประภาสโนบล
รมิดา ประภาสโนบล (เกิด 25 ธันวาคม พ.ศ. 2525) ชื่อเล่น นุ่น เป็นนักแสดงหญิงชาวไทย โด่งดังจากการรับบท “แย้ม“ ในละครพีเรียดฟอร์มยักษ์เรื่องบุพเพสันนิวาส (2561)
รมิดาเกิดเมื่อวันที่ 25 ธันวาคม พ.ศ. 2525 ที่อำเภอเทพสถิต จังหวัดชัยภูมิ จบการศึกษาระดับปริญญาตรี จากคณะนิเทศศาสตร์ มหาวิทยาลัยธุรกิจบัณฑิตย์ โดยในช่วงวัยเด็กของเธอ เธอมีความฝันว่าอยากจะเป็นนักกีฬาทีมชาติ แต่ในเวลาต่อมาเธอได้เปลี่ยนความฝันด้วยการเข้าประกวดนางงามตามเวทีต่าง ๆ จนได้รับฉายาว่า นางงาม 100 เวที
เธอเข้าสู่วงการจากการแสดงมิวสิกวิดีโอในสมัยเรียนมหาวิทยาลัย จนกระทั่งเธอมีโอกาสแสดงละครเรื่องแรกเรื่องลูกทุ่งหารสอง ทางช่อง 3 เมื่อปี พ.ศ. 2547 ในละครเรื่องเทพธิดาโรงงาน ที่ออกอากาศในปี พ.ศ. 2548 เธอได้ถูกชักชวนให้ร้องเพลงประกอบละคร ซึ่งผลตอบรับดีเกินคาด เลยได้มีโอกาสออกอัลบั้มพิเศษชุดแรกและชุดเดียวภายใต้สังกัดอาร์สยาม ชื่อชุดว่า "บอกรักภาษานุ่น"
กระทั่งในปี พ.ศ. 2561 เธอได้มีโอกาสแสดงละครพีเรียดฟอร์มยักษ์เรื่องดังของทางช่อง 3 เอชดี และเรื่องบุพเพสันนิวาส โดยรับบทเป็น "แย้ม" บ่าวคนสนิทของแม่หญิงการะเกด คู่กับ หยา-จรรยา ธนาสว่างกุล ซึ่งรับบทเป็น "ผิน"
นุ่น รมิดา เข้าพิธีแต่งงานกับหลุยส์ สก๊อต แฟนหนุ่ม นักแสดงและนักร้องที่คบกันมา 10 ปี และเมื่อวันที่ 20 มีนาคม พ.ศ. 2563 หลุยส์ ได้โพสต์คลิปคุกเข่าขอแฟนสาวแต่งงานท่ามกลางหิมะที่ประเทศญี่ปุ่นลงอินสตาแกรมส่วนตัว
พระเจ้าชัยวรมันที่ 4
เมดคนนี้มีพิรุธ
เมดคนนี้มีพิรุธ  เป็นซีรีส์มังงะญี่ปุ่น เขียนเรื่องและวาดภาพโดยวากาเมะ คมบุ ซีรีส์เริ่มเผยแพร่ในฐานะเว็บคอมิกในปี พ.ศ. 2562 ก่อนจะได้ตีพิมพ์เป็นซีรีส์ในนิตยสาร"กังกังโจกเกอร์รายเดือน"ของสแควร์เอนิกซ์ในเดือนมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 5 ในเดือนกุมภาพันธ์ พ.ศ. 2565มังงะมีลิขสิทธิ์ในประเทศไทยโดยสำนักพิมพ์เซนชู ซีรีส์อนิเมะโทรทัศน์ดัดแปลงสร้างโดยสตูดิโอ Silver Link และ Blade ออกอากาศตั้งแต่เดือนกรกฎาคมถึงตุลาคม พ.ศ. 2565
ไนต์วิตอะแคท
ไชน์ออน! บากูมัตสึแบดบอยส์!
ไชน์ออน! บากูมัตสึแบดบอยส์!  เป็นซีรีส์อนิเมะโทรทัศน์ออริจินัลญี่ปุ่น สร้างโดยเจโนสตูดิโอ และอำนวยการผลิตโดยทวินเอนจิน กำกับและเขียนบทโดยเท็ตสึโอะ ฮิรากาวะ รับผิดชอบดนตรีประกอบโดยยาซูฮารุ ทากานาชิ ออกอากาศตั้งแต่เดือนกรกฎาคมถึงกันยายน พ.ศ. 2565 ทางช่อง Tokyo MX และ BS11.
การผลิตและการฉาย.
ซีรีส์อนิเมะโทรทัศน์ออริจินัลประกาศสร้างในวันที่ 24 มีนาคม พ.ศ. 2565 เท็ตซึโอะ ฮิรากาวะเป็นผู้กำกับที่เจโนสตูดิโอและยังเป็นผู้เขียนบท ยาซูฮารุ ทากานาชิรับผิดชอบดนตรีประกอบ ฮิโรยูกิ ทาเก นักเขียนมังงะเจ้าของผลงงานมังงะ"ราชันย์แห่งภูต"เป็นผู้ออกแบบตัวละครต้นแบบ ส่วนมาซาฟูมิ โยโกตะดัดแปลงแบบตัวละครสำหรับแอนิเมชัน ซีรีส์อนิเมะเริ่มออกอากาศในวันที่ 8 กรกฎาคม พ.ศ. 2565 ทางช่อง Tokyo MX และ BS11 เพลงเปิดชื่อเพลงว่า โดยทากาโนริ นิชิกาวะ ส่วนเพลงปิดมีชื่อเพลงว่า โดยจิโซ ซนไซ เนม-เลส
แพรววณิชยฐ์ เรืองทอง
แพรววณิชยฐ์ เรืองทอง  เป็นนางงามชาวไทย เธอเคยเข้าร่วมประกวดเวทีมิสไทยแลนด์เวิลด์, มิสยูนิเวิร์สไทยแลนด์ และได้เป็น มิสซูปราเนชันแนลไทยแลนด์
นางสาวถิ่นไทยงาม 2561.
ในการประกวด นางสาวถิ่นไทยงาม 2561 แพรวสามารถคว้าตำแหน่ง รองชนะเลิศอันดับ1 มาครอง
มิสไทยแลนด์เวิลด์ 2018.
ในการประกวด มิสไทยแลนด์เวิลด์ 2018 แพรวสามารถคว้าตำแหน่ง รองชนะเลิศอันดับ1 มาครอง
มิสยูนิเวิร์สไทยแลนด์ 2563.
แพรวได้เข้าร่วมประกวด มิสยูนิเวิร์สไทยแลนด์ 2563 และได้รับตำแหน่ง รองชนะเลิศอันดับดับ3
มิสซูปราเนชันแนลไทยแลนด์ 2022.
แพรวได้ตัดสินใจทำตามความฝันในการเป็นนางงามของเธออีกครั้ง ด้วยการตัดสินใจสมัครเข้าร่วมประกวด มิสซูปราเนชันแนลไทยแลนด์ 2022 และเธอก็สามารถคว้ามงกุฎชนะเลิศมาได้และจะเป็นตัวแทนประเทศไทยในการประกวด มิสซูปราเนชันแนล 2022 ที่ประเทศโปแลนด์
มิสซูปราเนชันแนล 2022.
แพรวจะเป็นตัวแทนประเทศไทยในการเข้าร่วมประกวด มิสซูปราเนชันแนล 2022 ในเดือนกรกฎาคม ณ ประเทศโปแลนด์ โดยแพรวได้ตำแหน่งรองอันดับที่ 1
ยอดนักสืบแห่งฟูโตะ
ยอดนักสืบแห่งฟูโตะ  เป็นซีรีส์มังงะญี่ปุ่น เขียนบทโดยริกุ ซันโจะ และวาดภาพโดยมาซากิ ซาโตะ ตีพิมพ์ในนิตยสาร "บิ๊กคอมิกสปิริตส์" ของสำนักพิมพ์โชงากูกังตั้งแต่เดือนสิงหาคม ค.ศ. 2017 และมีการจัดรวบรวมเป็นหนังสือมังงะรวมเล่มจนถึงปัจจุบัน ต่อมาได้ถูกดัดแปลงผลิตเป็นซีรีส์อนิเมะโทรทัศน์ ออกอากาศเมื่อวันที่ 1 สิงหาคม ค.ศ. 2022
"ยอดนักสืบแห่งฟูโตะ" เป็นมังงะที่มีพื้นฐานมาจากเรื่อง "มาสค์ไรเดอร์ดับเบิล" ละครไลฟ์แอ็กชันแนวโทกูซัตสึ ที่ออกอากาศเมื่อปี ค.ศ. 2009 จากละครชุด "มาสค์ไรเดอร์" ของบริษัทโทเอ โดยเส้นเรื่องต่อจากเหตุการณ์ของ โอส &amp; ดับเบิ้ล และเหตุการณ์หลังจากที่อากิโกะแต่งงานกับริว ในส่วนภาพดีไซน์ตัวละครของโชทาโร่และฟิลิป ยังใช้รูปแบบเดิมแม้ว่าจะไม่ได้อิงจากตัวนักแสดงก็ตาม และด้วยเป็นมังงะแนวเซเน็ง ทำให้สามารถปรับแก้ข้อจำกัดเดิมที่ออกอากาศในโทรทัศน์ได้ ตั้งแต่ฉากแสดงภาพเปลือยของผู้หญิง, ฉากความรุนแรง, ฉากการเสียชีวิตของมนุษย์ นอกจากนี้ดีไซน์ตัวละครโดพันท์ สามารถทำได้อิสระนอกจากรูปแบบไลฟ์แอคชั่น
ยอดนักสืบแห่งฟูโตะ ได้ประกาศว่าจะถูกนำไปทำในรูปแบบอนิเมะ เมื่อวันที่ 3 เมษายน ค.ศ. 2021 และเป็นเรื่องแรกของซีรีส์มาสค์ไรเดอร์ที่ได้ถูกนำไปทำในรูปแบบอนิเมะ ผลิตโดย Studio Kai และ Ishimori Entertainment ออกอากาศเมื่อวันที่ 1 สิงหาคม จนถึงวันที่ 17 ตุลาคม ค.ศ. 2022 ทางสถานีทางดาวเทียม TOKYO MX, BS11, U-NEXT และได้ถูกฉายในต่างประเทศทางสตรีมมิงอีกด้วย
ทั้งนี้ตัวละคร โชทาโร่, ฟิลิป, อากิโกะ, เทรุอิ ได้นำนักพากย์ที่เคยพากย์ในเกม KAMEN RIDER memory of heroez
สำนักงานศึกษาธิการภาค 13
สำนักงานศึกษาธิการภาค 13 (ศธภ.13)  เป็นหน่วยงานในสังกัดสำนักงานปลัดกระทรวงศึกษาธิการ กระทรวงศึกษาธิการ
ตั้งอยู่บนเลขที่ 54 ถนนสืบศิริ ซอย 3 ตำบลในเมือง อำเภอเมืองนครราชสีมา จังหวัดนครราชสีมา 30000
ทนฺโต เสฏโฐ มนุสฺเสสุ
ผู้ฝึกฝนตนดีแล้ว เป็นผู้ประเสริฐในหมู่มนุษย์
วันที่ 3 เมษายน 2560 ตามคำสั่งหัวหน้าคณะรักษาความสงบแห่งชาติ ที่ 19/2560 เรื่อง การปฏิรูปการศึกษาในภูมิภาคของกระทรวงศึกษาธิการ
วิสัยทัศน์.
สร้างเอกภาพเชิงยุทธศาสตร์ เสริมบทบาทการมีส่วนร่วม เพื่อความเท่าเทียมและเสมอภาคทางการศึกษา
ตำแหน่ง (ประเภทผู้บริหาร).
ศึกษาธิการภาค (ข้าราชการพลเรือนสามัญ ประเภทบริหารระดับสูง)
ทำเนียบศึกษาธิการภาค 13 (อดีต - ปัจจุบัน).
นับตั้งแต่ก่อตั้งสำนักงานศึกษาธิการภาค 13 มีผู้ดำรงตำแหน่งดังต่อไปนี้
สำนักงานศึกษาธิการภาค 13 มีความเป็นมาโดยสังเขปดังนี้
พ.ศ. 2435 ได้จัดตั้งกระทรวงธรรมการขึ้น โดยมี เจ้าพระยาภาสกรวงศ์ (พร บุนนาค) เป็นเสนาบดีกระทรวงธรรมการ มีกรมในสังกัดจำนวน 5 กรม คือ กรมพระธรรมการกลาง กรมศึกษาธิการ กรมพยาบาล กรมพิพิธภัณฑ์ และกรมสังฆการี มีหน้าที่เกี่ยวกับการศึกษา และการศาสนา
พ.ศ. 2441 ได้มีการแบ่งการศึกษาตามหัวเมืองออกเป็นมณฑลใหญ่ ในการตรวจราชการ จำนวน 6 มณฑล คือ มณฑลกลาง มณฑลเหนือ มณฑลตะวันออก มณฑลตะวันออกเฉียงใต้มณฑลตะวันตกเฉียงใต้ และมณฑลตะวันตก อยู่ในสังกัดกรมศึกษาธิการ มีสารวัตรใหญ่การศึกษา 1 เป็นเจ้าหน้าที่รับผิดชอบในการตรวจสอบวางแผนการเล่าเรียน และการทำรายงานประจำปีต่อกรมศึกษาธิการ
พ.ศ. 2449 เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) เสนาบดีกระทรวงธรรมการ มีคำสั่งให้พระยาราชสีมาจารย์ (กวย กนิษฐานนท์) เดินทางไปตรวจราชการเพื่อเตรียมงานการศึกษา ณ มณฑลนครราชสีมา และได้แต่งตั้งให้พระยาราชสีมาจารย์ ดำรงตำแหน่ง ธรรมการมณฑลนครราชสีมา (ตำแหน่งศึกษาธิการภาค 13 ในปัจจุบัน) เป็นคนแรกในปีถัดมา
พ.ศ. 2458 ทรงพระกรุณาโปรดเกล้าฯ ให้แบ่งอาณาเขตตรวจการศึกษาหัวเมืองออกจากมณฑลกรุงเทพ โดยแบ่งออกเป็น 4 ภาค ดังนี้
ภาคที่ 1 มณฑลกรุงเก่า มณฑลนครชัยศรี มณฑลปราจีนบุรี มณฑลจันทบุรี และมณฑลราชบุรี
ภาคที่ 2 มณฑลนครสวรรค์ มณฑลพิษณุโลก มณฑลมหาราษฎร์ และมณฑลพายัพ
ภาคที่ 3 มณฑลนครราชสีมา มณฑลอุบลราชธานี มณฑลร้อยเอ็ด และมณฑลอุดร
ภาคที่ 4 มณฑลสุราษฎร์ธานี มณฑลนครศรีธรรมราช มณฑลภูเก็ต และมณฑลปัตตานี
ในแต่ละภาคนั้น ได้แต่งตั้งข้าหลวงตรวจการประจำภาคให้มีหน้าที่ตรวจราชการแผนกธรรมการเพื่อดูแลงานให้เป็นไปตามระเบียบ สิ่งใดควรเสนอต่อสมุหเทศาภิบาลก็ให้เสนอโดยตรง
พ.ศ. 2459 กระทรวงธรรมการได้จัดให้มีการแต่งตั้งธรรมการจังหวัดขึ้น
พ.ศ. 2462 ได้เปลี่ยนชื่อกระทรวงธรรมการเป็นกระทรวงศึกษาธิการ และตำแหน่งเจ้าหน้าที่ที่รับผิดชอบในการจัดการศึกษาก็ได้ เปลี่ยนตามไปด้วยคือ จากข้าหลวงตรวจการประจำภาคเป็นศึกษาธิการมณฑล ธรรมการจังหวัดเป็นศึกษาธิการจังหวัด และในปีเดียวกันนี้ก็ได้ตั้งตำแหน่งศึกษาธิการอำเภอขึ้นอีกตำแหน่งหนึ่งด้วย
พ.ศ. 2469 พระบาทสมเด็จพระปกเกล้าเจ้าอยู่หัว ทรงพระราชดำริว่าการศึกษาไม่ควรแยกออกจากวัดจึงได้เปลี่ยนชื่อกระทรวงศึกษาธิการเป็นกระทรวงธรรมการ โดยมีพระวรวงศ์เธอ กรมหมื่นพิทยลาภพฤฒิยากร เมื่อครั้งยังเป็นพระองค์เจ้าธานีนิวัติทรงเป็นเสนาบดีกระทรวงธรรมการ ดังนั้น เมื่อกระทรวงศึกษาธิการเปลี่ยนเป็นกระทรวงธรรมการ ตำแหน่งศึกษาธิการมณฑลก็เปลี่ยนชื่อมาเป็นธรรมการมณฑลอีกครั้งหนึ่ง โดยเสนาบดีกระทรวงธรรมการเป็นผู้คัดเลือกธรรมการมณฑล และธรรมการจังหวัด
พ.ศ. 2476 ได้มีพระราชบัญญัติตั้งกระทรวงและกรม พุทธศักราช 2476 เมื่อวันที่ 3 พฤษภาคม 2476 แบ่งส่วนราชการออกเป็น 7 กระทรวง คือ กระทรวงกลาโหม มหาดไทย เศรษฐการ ยุติธรรม พระคลัง ธรรมการ และกระทรวงการต่างประเทศ สำหรับกระทรวงธรรมการนั้นได้มีพระราชกฤษฎีกาการวางระเบียบกรมในกระทรวงธรรมการ พุทธศักราช 2476 แบ่งส่วนราชการออกเป็นราชการส่วนกลาง และส่วนท้องถิ่น โดยในส่วนราชการส่วนท้องถิ่นมีตำแหน่งธรรมการมณฑล ธรรมการจังหวัด และธรรมการอำเภอ
ต่อมา พ.ศ. 2476 ได้มีพระราชบัญญัติว่าด้วยระเบียบบริหารราชการแห่งราชอาณาจักรสยาม พุทธศักราช 2476 จัดระเบียบราชการบริหารแห่งราชอาณาจักรสยามออกเป็นราชการบริหารส่วนกลาง ราชการบริหารส่วนภูมิภาค และราชการบริหารส่วนท้องถิ่น สำหรับราชการบริหารส่วนภูมิภาคให้เลิกมณฑล คงแบ่งออกเป็นจังหวัดและอำเภอ ตำแหน่งธรรมการมณฑลจึงถูกยุบไปด้วยเหลือแต่ธรรมการจังหวัดและอำเภอ เนื่องจากทางการปกครองได้ยุบเลิกมณฑลต่างๆ ข้างต้น กระทรวงธรรมการจึงได้ยุบกองธรรมการมณฑลและกองธรรมการจังหวัดในมณฑล ด้วยเหตุนี้งานแผนกธรรมการทุกแห่ง รวม 70 จังหวัด จึงขึ้นตรงต่อกระทรวงธรรมการแต่ได้ตั้งตำแหน่งข้าหลวงตรวจการธรรมการขึ้น รวม 9 ตำแหน่ง ข้าหลวงตรวจการเหล่านี้จะประจำอยู่ที่จังหวัดอันเป็นที่ตั้งมณฑลเดิม